Tá ið el-virkið KEV í Runavík skuldi skifta navn, búmerki og samleika, ringdu teir til okkara. Vit teknaðu teimum tvey uppskot um búmerki, saman við tveimum møguligum nøvnum. Tað omanfyri varð valt. Eftirflygjandi gjørdu vit so allan tann grafiska samleikan fyri teir, brævlinju, bilamerking, skelting og heimasíðu. BÚMERKIÐ Búmerkið vísir ein eyðkendan streym-neista, við einum boga hvørjumegin við. Bogarnir lýsa stýring og verju av neistanum, tí at el-innlegging má jú vera trygt og væl gjørd. Merkið gongur uppeftir og frameftir. Soleiðis er búmerkið positivt og lyftir teg uppeftir. Streym-neistin er eitt sera gott súmbol at hava hjá eini el-fyritøku. LITIR Tveir litir eru í búmerkinum: appelsingult og svart. Appelsinguli liturin úttrykkir ravmagn og kraft, meðan tann svarti liturin úttrykkir leidningar, elektriskar komponentar og annað. Hesin appelsinguli liturin er munandi heitari enn í tí gamla búmerkinum. Litirnir standa væl saman. NAVNIÐ Elcon er samansett av el og con. El hevur sjálvandi við elektrisitet at gera, og con er sum com og kemur frá enska orðinum company, sum merkir felag. NAVNASKRIFTIN Stavirnir í navninum eru settir við skrift-týpuni Meta Black. Hon varð teknað av Erik Spiekermann í 1991 fyri Deutsche Bundespost. Meta er sera livandi og riggar væl til navnið, serliga við lágstavum. Niðureftirgangandi stelkurin í p’ num er styttur. ADRESSU-OG BRÆVASKRIFT Til adressu- og brævaskrift havi eg valt Meta Roman. Hesin teksturin er settur við Meta Roman. Nota bene Uppsetingarhættirnir av búmerkinum eru avgerandi og endaligir. Ein eigur ongantíð at flyta, minka, ella vaksa merkið í mun til navnaskrift, ella øvugt. Tú ert hjartaliga vælkomin at seta teg í samband við okkum; vit taka væl ímóti tær! + 298 79 30 00